《正月十六夜泊舟槜李城下时天霁月出漫赋二首 其二》
明代·卢龙云

向愁江雨阔，今见海蟾生。城郭春仍丽，帆樯夜转明。

孤灯篷底思，独酌旅中情。可惜良宵里，长吟作越声。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。